**«Bolashaq» академиясы**

**Хаттама №5**

**Қарағанды 06.01.2022ж**

Қатысқандар: 14

Қатыспағандар: 3

Төрағасы: Қ.Н.Менлибаев

Хатшы: Р.Н.Исмаилова

**Күн тәртібінде:**

1. Еліміздегі төтенше жағдайға байланысты қауіпсіздік шаралары;
2. Студенттер үйіне кезекшілік графигі ;
3. Төтенше жағдайдағы арнайы іс шаралардың жобасын бекіту
4. Қауіпсіздік шаралары бойынша қаулы қабылдау;

Төтенше жағдайға байланысты 06.01.2022 жылы «Bolashaq» академиясында оқу орнының әкімшілігі және бөлім басшыларымен жиналыс өтті. Жиналысты академия ректоры Қ.Н.Менлибаев ашып, қазіргі елдегі жағдайға байланысты қауіпсіздік шараларына тоқталды. Ел бойынша қомендаттық сағаттық шектеу қойылғандығы туралы хабардар етті.

**Тыңдалды:** Қ.Н.Менлибаев елімізде қазіргі төтенше жағдайға байланысты комендаттық сағат шектеуі қойылғандығын мәлімдей отырып, таңғы сағат 7.00- ден кешкі сағат 11.00-ге дейін шектеу қойылғандығын хабарлады. Сол шектеудің құқықтық салдары туралы жалпы мәлімет берді. Осы жағдайға байланысты алдағы жұмыс жоспарларының жобаларын талқылауға салды.

**Шығып сөйлегендер:** **1. ӘТЖ проректоры Р.Н.Исмаилова** елімізде қазіргі төтенше жағдайға байланысты тәрбие саласындағы жұмыс жоспарына тоқталды. Академияның кафедра меңгерушілері кураторлармен байланыс жасауға, студенттерге мүмкіндігіне қарай қауіпсіздік шараларын түсіндіру жұмыстарын атқаруды ұсынды.. Сонымен бірге Студенттер үйіне кезекшілік кестесі құрылғанын хабарлады. Сол кестеге сай жұмыс жүргізуді қамтамасыз ету басты назарға алынуын ортаға салды.

**2. Заң пәндері кафедрасының меңгерушісі А.Т.Кабжанов**, еліміздегі қазіргі төтенше жағдайға байланысты ҚР Әкімшілік кодексі бойынша комендаттық сағаттың шектеулеріне тоқтала кетті:

1. Аталған шектеулерді бірінші рет бұзған жағдайда 10 айлық МРП(АЕК) көлемінде айыппұл төленетінін;

2. Егер екінші мәрте комендаттық сағаттың шектеулерін бірінші рет бұзған жағдайда онда 30 МРП(АЕК) көлемінде айыппұл төленетінін;

Ары қарай осы шектеулерді бұзған жағдайда 15 тәулікке қамаққа алуға заңда көзделгенін, сонымен бірге әр түрлі жағдайға байланысты қылмыстық жауаптылыққа тартылуы мүмкін екенін ескертті.

А.Т.Кабжанов, төтенше жағдайға байланысты академия ұжымы қандай қиыншылыққа тап болғанын атай отырып, мүмкін жағдайларға тоқталды. Осы төтенше жағдайларда банк терминалдары жұмыс істемейтіндігі, шоттағы ақшаларды қолма-қол ақшаға аудару қиындық туғызып отырғандығын және осы мәселелерді шешуге академия әкімшілігі тарапынан көмек көрсетілуі қажет екенін ұсынды.

**3. Стратегиялық даму жөніндегі проректор Г.М.Рысмагамбетова** кафедра меңгерушілері мен бөлім басшыларына академия бойынша төтенше жағдайлар нұсқаулықтарында көрсетілген талаптарға сай жұмыс жүргізілетіндігін және осы талаптарды әрбір ПОҚ-қа жеткізулерін өтінді.

4. **АВ проректоры С.Б.Бекжанова** еліміздегі жағдайға байланысты бекітілген оқу үрдісінің жоспарын қайта қарастыру яғни, жұмыстарды атқару кезінде бекітілген академиялық жоспарының өзгертілгенін, мүмкіндігіне қарай қашықтыққа көшіру туралы өз ойын айтты.

**Қаулы қабылданды:**

1. Еліміздегі бекітілген комендаттық сағат шектеулерінің мәліметтерін басты назарға алу;
2. Төтенше жағдайдағы арнайы іс шаралардың жобасын бекіту;
3. Академия ұжымының арасында Студенттер үйінде кезекшілік кестесін бекіту және түсіндіру жұмыстары жүргізілсін;
4. Академия әкімшілігі ұжымның әлеуметтік қорғауын қамтамасыз етсін;

**Төраға:** Қ.Н.Менлибаев

**Хатшы:** Р.Н.Исмаилова